Diari Oficial de la Generalitat Valenciana


Sumari del DOGV 2393, del 23-11-1994 (1994/833110)

ORDRE de 4 d'octubre de 1994, de la Conselleria de Treball i Afers Socials mitjançant la qual es modifiquen determinats aspectes de l'Ordre de 24 de febrer de 1994, amb la qual es determinaven els programes de formació professional ocupacional i continua, i es regulava el procediment general per a l'atorgament d'ajudes durant l'exercici de 1994.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/04/(2)/dof/vci/html**

### Dades del document

Número de DOGV
:   2393

Data del DOGV
:   23-11-1994

Secció del DOGV
:   DISPOSICIONS GENERALS

Número del document
:   1994/833110


Data del document
:   04-10-1994

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 4 d'octubre de 1994, de la Conselleria de Treball i Afers Socials mitjançant la qual es modifiquen determinats aspectes de l'Ordre de 24 de febrer de 1994, amb la qual es determinaven els programes de formació professional ocupacional i contínua, i es regulava el procediment general per a l'atorgament d'ajudes durant l'exercici de 1994. L'Ordre de 24 de febrer de 1994, de la Conselleria de Treball i Afers Socials establia, en el capítol III del seu títol preliminar, la possibilitat de concedir ajudes als alumnes assistents a les accions formatives, es determinaven en el seu article 15 els criteris que havien de regir-ne la concessió i es delimitava en el seu article 17 el procediment d'accés a aquestes.  
Atesa la necessitat d'arbitrar un accés a tals ajudes de col·lectius amb especials dificultats d'inserció sociolaboral, que no perjudique la continuïtat i la permanència en la modificació d'aquests, estableix aquesta modificació de l'Ordre de 24 de febrer de 1994, que inclou, així mateix, una variació tècnica que afecta el seu article 8, apartat 2, pel que fa a la possibilitat de contractació de les accions formatives.  
Per tot això, fent ús de les facultats que em confereix la Llei 5/83, de 3 de desembre, de Govern Valencià  
ORDENE:  
Article únic  
Modificar els articles 8, apartat 2, i 17 de l'Ordre de 24 de febrer de 1994:  
Article 8.2, in fine: «les accions formatives hauran de ser desenvolupades per la mateixa entitat sol·licitant i no es permetrà la contractació excepte en els següents supòsits:  
- Subvencions concedides a adminstracions locals i a organitzacions sindicals i empresarials a l'empara de convenis de col·laboració subscrits en matèria de formació amb la Conselleria de Treball i Afers Socials.  
- Subvencions concedides per al desplegament dels programes de promoció i desenvolupament econòmic per a petites i mitjanes empreses.  
En cap cas l'entitat beneficiària no podrà realitzar la contractació de manera que li aporte benefici econòmic».  
L'article 17, apartat 6: introduir un apartat sisé en l'article 17, amb el següent text:  
«Per al supòsit d'accions formatives dirigides a col·lectius amb especials dificultats d'inserció sociolaboral complementàries dels programes d'integració sociolaboral regulats pel títol primer d'aquesta ordre, podran concedir-se, mitjançant resolució motivada del director general de Formació i Inserció Professional, ajudes als alumnes pels conceptes establerts en l'article 15 a fi que aquestes siguen distribuïdes per l'entitat sol·licitant durant la realització de l'acció formativa. Les entitats s'obliguen, quan finalitzen les accions, a justificar documentalment la percepció d'aquestes per part dels alumnes assistents. Aquesta concessió d'ajudes seguirà el règim de pagament establert per la Llei de Pressupostos de la Generalitat Valenciana per a l'exercici de 1994.  
Contra la resolució del director general de Formació i Inserció Professional, que no exhaureix la via administrativa, s'hi podrà interposar en el termini d'un mes des de la notificació de la resolució recurs davant el Conseller de Treball i Afers Socials.»  
València, 4 d'octubre de 1994.- El conseller de Treball i Afers Socials: Francisco Javier Sanahuja Sanchis.


Còpia Permalink ELI